Jan Filip (rukometaš)
Jan Filip (Prag, 14. lipnja 1973.) je umirovljeni češki rukometaš i reprezentativac, aktualni izbornik češke reprezentacije zajedno s Danielom Kubešom. Jan Filip slovi za jednog od najboljih čeških igrača u historiji te ga se uglavnom navodi kao najznačajnije ime češkog rukometa do pojave Filipa Jíche.

Karijeru je započeo u klubu HC Dukla Prag, gdje je igrao od svoje dvanaeste godine. Godine 1997. odlazi u HSG Düsseldorf, nakon čega se ponovo vraća u Duklu, ali nakon samo jedne sezone odlazi u talijanski Pallamano Conversano. Godine 2000. potpisuje za HSG Nordhorn, gdje igra punih osam godina. S Nordhornom je 2008. godine osvojio EHF-Pokal. Nakon Nordhorna je jednu sezonu igrao za Rhein-Neckar Löwen, prije nego je 2009. otišao u Švicarsku. Tamo je igrao za Kadetten Schaffhausen i TSV St. Otmar St. Gallen, gdje je 2015. godine završio karijeru.

Za češku reprezentaciju je skupio 220 nastupa i zabio 960 golova te je bio najbolji strijelac EHF Eura 1998. godine u Italiji. 

Trenersku karijeru započeo je 2011. godine kao trener-igrač kluba TSV St. Otmar St. Gallen, kojeg je napustio 2015. godine. Tokom 2014. godine, Daniel Kubeš i on su preuzeli klupu reprezentacije Češke.

Češki rukometaši
Rukometni treneri
Biografije, Prag